Na osnovu člana 59 Zakona o lokalnoj samoupravi („Službeni list Crne Gore”, br. 02/18, 34/19, 38/20, 50/22, 84/22) i člana 167 Statuta Opštine Tuzi, („Službeni list CG-opštinski propisi”, broj 24/19 i 05/20), predsjednik opštine Tuzi donosi

**ODLUKU**

o dopuni Statuta opštine Tuzi

Član 1

U Statutu Opštine Tuzi („Službeni list CG-opštinski propisi”, broj 24/19 i 05/20) poslije člana 6a dodaje se novi član koji glasi:

„Član 6b

Grb Opštine predstavljen je u dva nivoa:

Veliki grb opštine je u formi štita tamno plave boje sa zaobljenim uglovima. Unutar štita, u gornjem dijelu nalazi se lanac brda koja okružuju Malesiju u formi devet malih trouglova tamno-plavih boja horizontalno razdvojenih bijelom linijom koja simbolizuje njihovu nadmorsku visinu.

U sredini štita, u polukružnom obliku se nalazi Ilirsko sunce obojeno žutom bojom u zracima kojim su prikazane devet nitni u kafenoj boji.

Brdo Dečić je heraldički prikazano, u tamno plavoj boji, dok je ispod njega rijeka Cijevna koja krivudavo teče, dva prirodna dobra naše opštine.

U donjem dijelu štita, pored rijeke Cijevne, ispisan je datum 1222 u tamno plavoj boji, datum koji simbolizuje dokumentovano drevno ime Tuzi.

Sa obje strane donjeg dijela štita, u tamno plavoj boji, nalaze se listovi loze, koji simbolizuju brojne vinograde u Malesiji.

Na dnu ispod štita, tamno plavom bojom, velikim štampanim slovima ispisano je ime opštine Tuzi na službenom i albanskom jeziku.

Srednji grb opštine je u formi štita tamno plave boje sa zaobljenim uglovima. Unutar štita, u gornjem dijelu nalazi se lanac brda koja okružuju Malesiju u formi devet malih trouglova tamno-plavih boja horizontalno razdvojenih bijelom linijom koja simbolizuje njihovu nadmorsku visinu.

U sredini štita, u polukružnom obliku se nalazi Ilirsko sunce obojeno žutom bojom u zracima kojim su prikazane devet nitni u kafenoj boji.

Brdo Dečić je heraldički prikazano, u tamno plavoj boji, dok je ispod njega rijeka Cijevna koja krivudavo teče, dva prirodna dobra naše opštine.

U donjem dijelu štita, pored rijeke Cijevne, ispisan je datum 1222 u tamno plavoj boji, datum koji simbolizuje dokumentovano drevno ime Tuzi.”

Član 2

Ova Odluka stupa na snagu danom objavljivanja u „Službenom listu Crne Gore – opštinski propisi”.

Broj: 01-031/22-10215

Tuzi, 17.10.2022. godine

**OPŠTINA TUZI**

**Predsjednik,**

**Nik Gjeloshaj**